Príloha č. 2 súťažných podkladov

|  |
| --- |
| **návrh rámcovej dohody** |

**Rámcová dohoda**

**č. p.: XXXXX**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a ustanovení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

(ďalej len „Dohoda“)

**Zmluvné strany**

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

zastúpený: Ing. Ondrej Varačka, generálny tajomník služobného úradu

 na základe plnej moci č. p. KM-OPS4-2018/001604-117 zo dňa 30.4.2018

IČO: 00 151 866

Identifikačné číslo pre DPH: SK 2020571520

Bankové spojenie: Štátna pokladnica, číslo účtu: 7000180023/8180

SWIFT : SPSRSKBA

IBAN: SK7881800000007000180023

(ďalej len „Ministerstvo“)

a

**XXX**

sídlo: XXX

zastúpený: XXX

IČO: XXX

DIČ: XXX

Bankové spojenie: XXX

SWIFT: XXX

IBAN: XXX

Zapísaný v: XXX

(ďalej len „dodávateľ“)

(Ministerstvo a dodávateľ ďalej spolu len „**Zmluvné strany**“ alebo každý samostatne aj ako „**Zmluvná strana**“)

**Článok I.**

**Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. je centrálnou obstarávacou organizáciou v zmysle § 15 zákona č. 343/2015 Z. z. a plní všetky povinnosti, ktoré mu vyplývajú z príslušných právnych predpisov pri aplikácii postupov verejného obstarávania. V súlade s uvedeným Ministerstvo vnútra Slovenskej republiky ako centrálna obstarávacia organizácia vyhlásila oznámením č. xxxxx - MST, zverejneným vo Vestníku verejného obstarávania č. xxx/2018 dňa xx.xx.2018 verejnú súťaž na realizáciu zákazky s názvom „Technické zariadenia 4 – Kamerové systémy“ (ďalej aj „verejné obstarávanie“).
	2. Prostredníctvom centrálnej obstarávacej organizácie budú Ministerstvu a jeho rozpočtovým a príspevkovým organizáciám a verejným obstarávateľom podľa § 7 ods. 1 písm. a) zákona č. 343/2015 Z. z. a ich rozpočtovým a príspevkovým organizáciám, Sociálnej poisťovni, ul. 29. augusta 8 a 10, 813 63 Bratislava a Národnej banke Slovenska, Imricha Karvaša 1, 813 25 Bratislava (ďalej len „Prijímatelia“) na území Slovenskej republiky v členení samosprávnych krajov – Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický v súlade s touto Rámcovou dohodou úspešným/i uchádzačom/mi (ďalej len „Dodávateľom/mi“) dodávané tovary a poskytované s tým súvisiace služby v súlade s touto Dohodou.
	3. Využívanie Dohody Prijímateľmi počas doby jej platnosti je na báze dobrovoľnosti, pričom motívom takéhoto konania musí byť ekonomická výhodnosť takéhoto nákupu a hospodárnosť a efektívnosť vynakladaných rozpočtových prostriedkov.
	4. Prijímatelia musia pred uzatvorením realizačnej/ých zmluvy/zmlúv s Dodávateľmi požiadať písomnou formou centrálnu obstarávaciu organizáciu, t.j. Ministerstvo, o súhlas. Bez udelenia súhlasu nie je možné uzatvoriť realizačnú/é zmluvu/y.
	5. Na základe vyhodnotenia jednotlivých ponúk bola ponuka Dodávateľov vyhodnotená ako ponuka úspešných uchádzačov. Vzhľadom na túto skutočnosť sa Zmluvné strany na základe slobodnej vôle a v súlade s platnými právnymi predpismi rozhodli uzatvoriť túto Dohodu.
	6. Základným účelom tejto Dohody je v súlade s výsledkom verejného obstarávania zabezpečenie kúpy predmetu tejto Dohody, tak ako je definovaný v čl. 2 tejto Dohody a v Prílohe č. 1 tejto Dohody.

**Článok II.**

**Predmet Dohody**

* 1. Predmetom tejto Dohody je stanovenie podmienok nákupu a dodania technických zariadení, ktorých technická špecifikácia je uvedená v Prílohe č. 1 tejto Dohody (ďalej len „tovar/y“) a poskytovania súvisiacich služieb, ktorých presná špecifikácia je uvedená v Prílohe č. 1 (ďalej len „súvisiace služby“) v čase platnosti a účinnosti tejto Dohody a na jej základe uzatváraných realizačných zmlúv.
	2. V súlade s príslušnými ustanoveniami tejto Dohody sa plnenie predmetu Dohody bude realizovať podľa aktuálnych potrieb Ministerstva a Prijímateľov, a to na základe uzatvorenia jednotlivých realizačných zmlúv s dodávateľmi. Zmluvnými stranami dojednané znenie realizačnej zmluvy tvorí Prílohu č. 2 tejto Dohody.
	3. Ministerstvo nie je povinné vyčerpať predpokladaný maximálny finančný limit tejto Dohody. Celkové zakúpené množstvo tovarov a súvisiacich služieb bude závisieť od finančných možností a konečných potrieb Ministerstva a Prijímateľov počas platnosti a účinnosti tejto Dohody.
	4. Záväzkom zmluvných strán je uzatvárať v súlade s predmetom a za podmienok stanovených touto Dohodou realizačné zmluvy na konkrétne zadanie zákazky, na základe ktorých bude dochádzať k plneniu.

**Článok III.**

**Lehota plnenia**

* 1. Lehota plnenia sa stanovuje priebežne po dobu platnosti a účinnosti tejto Dohody podľa bodu 13.1. tejto Dohody. Konkrétna lehota plnenia bude dohodnutá osobitne v uzatváraných realizačných zmluvách.

**Článok IV.**

**Miesto plnenia**

* 1. Miestom plnenia je územie Slovenskej republiky v členení samosprávnych krajov – Bratislavský, Trnavský, Trenčiansky, Nitriansky, Žilinský, Banskobystrický, Prešovský a Košický, a bude konkrétne dohodnuté v uzatváraných realizačných zmluvách.

**Článok V.**

**Pravidlá pre zmenu subdodávateľa**

5.1 V prílohe č. 3 sú uvedené údaje o všetkých známych subdodávateľoch dodávateľa, ktorí sú známi v čase uzavierania tejto rámcovej dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

5.2 Dodávateľ je povinný Ministerstvu oznámiť akúkoľvek zmenu údajov u subdodávateľov uvedených v Prílohe č. 3, a to bezodkladne.

5.3 V prípade zmeny subdodávateľa je dodávateľ povinný najneskôr do 5 pracovných dní odo dňa zmeny subdodávateľa predložiť Ministerstvu informácie o novom subdodávateľovi v rozsahu údajov podľa bodu 5.1 tejto Dohody a predmety subdodávok, pričom pri výbere subdodávateľa musí dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov. Zmenu subdodávateľa musí dodávateľ oznámiť Ministerstvu najneskôr tri pracovné dni pred plánovanou zmenou subdodávateľa.

5.4 Dodávateľ zodpovedá za plnenie zmluvy o subdodávke subdodávateľom tak, ako keby plnenie  realizované na základe takejto zmluvy realizoval sám. Dodávateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

5.5 Porušenie povinností dodávateľa podľa bodov 5.1. až 5.4. tohto článku tejto Dohody predstavuje podstatné porušenie tejto Dohody.

**Článok VI.**

**Postup pri zadávaní zákazky, Realizačná zmluva**

* 1. Zmluvné strany sa dohodli, že realizačná zmluva uzatváraná na základe tejto Dohody bude zodpovedať podmienkam dohodnutým v tejto Dohode, najmä s ohľadom na maximálne jednotkové ceny a práva a povinnosti dohodnuté v tejto Dohode. V realizačnej zmluve bude určená aj celková cena
	za predmet Dohody kupovaný na základe uvedenej realizačnej zmluvy.
	2. Pri uzatváraní realizačných zmlúv počas doby platnosti a účinnosti tejto Dohody musí Ministerstvo a/alebo Prijímatelia zohľadňovať ekonomickú výhodnosť takéhoto nákupu a hospodárnosť a efektívnosť vynakladaných rozpočtových prostriedkov.
	3. V prípade potreby dodania predmetu tejto Dohody Ministerstvom a/alebo Prijímateľmi, vyberie Ministerstvo dodávateľa, s ktorým Ministerstvo a/alebo Prijímatelia uzatvoria realizačnú zmluvu postupom opätovného otvorenia súťaže v súlade s ustanoveniami § 83 ods. 5 písm. b) zákona č. 343/2015 Z. z., týkajúcimi sa opätovného otvorenia súťaže, s použitím elektronickej aukcie (ďalej len „konkrétne zadanie zákazky“).
	4. Dodávateľ sa zaväzuje zúčastniť sa v súlade s ustanovením § 83 zákona č. 343/2015 Z. z. na konzultáciách a zadávaní zákazky, v ktorých bude Ministerstvo vyberať dodávateľa, s ktorým uzatvorí Ministerstvo a/alebo Prijímatelia realizačnú zmluvu, s výnimkou konkrétneho zadania zákazky, v ktorom Ministerstvo/Prijímateľ určí podmienku podľa bodu 6.6 tejto Dohody, ktorú dodávateľ nespĺňa, o čom je dodávateľ povinný Ministerstvo/Prijímateľa informovať do uplynutia lehoty na predkladanie ponúk v konkrétnom zadaní zákazky. Ministerstvo môže túto Dohodu vypovedať voči dodávateľovi, ktorý sa nezúčastní a nepredloží ponuku v troch po sebe nasledujúcich konkrétnych zadaniach zákazky alebo sa nezúčastní a nepredloží ponuku v desiatich konkrétnych zadaniach zákazky za rok, pričom toto pravidlo sa nevzťahuje na prípad nesplnenia podmienky dodávateľom určenej Ministerstvom/Prijímateľom podľa predošlej vety za predpokladu, že dodávateľ splnil svoju oznamovaciu povinnosť voči Ministerstvu/Prijímateľovi.
	5. Výzvu na podanie ponuky do konzultácií a konkrétne zadanie zákazky s použitím elektronickej aukcie (ďalej len „Výzva“) predloží Ministerstvo všetkým dodávateľom spolu s návrhom realizačnej zmluvy. Výzva musí obsahovať určenie subjektu, ktorému sa bude dodávať tovar alebo budú poskytovať súvisiace služby, lehotu na predkladanie ponúk, vymedzenie množstva, druhu, času a miesta dodania predmetu zákazky, jednotlivé technické špecifikácie tovarov a špecifikácie súvisiacich služieb s minimálnymi požadovanými technickými parametrami, ktoré bude dodávateľ v súlade s realizačnou zmluvou dodávať a informácie o použití a priebehu elektronickej aukcie.
	6. Jednotková cena za tovary a súvisiace služby ponúknutá dodávateľom v ponuke v rámci konkrétneho zadania zákazky musí byť zhodná alebo nižšia ako maximálna jednotková cena dohodnutá v Prílohe č. 1 tejto Dohody. Ponuka dodávateľa musí obsahovať aj celkovú cenu za realizáciu predmetu príslušného konkrétneho zadania zákazky určenú na základe ponúknutej jednotkovej ceny. V ponuke dodávateľa musia byť dodržané minimálne požadované technické parametre tovarov a špecifikácie súvisiacich služieb podľa Výzvy. Dodávateľ má v rámci ponuky možnosť zvoliť tovary a súvisiace služby od jedného alebo viacerých výrobcov, ale musí byť zodpovedný za to, že dodávané tovary budú navzájom prepojiteľné na fyzickej, sieťovej aj aplikačnej úrovni a budú spĺňať všetky požiadavky podľa výzvy. Dodávateľ v ponuke v rámci konkrétneho zadania zákazky predloží, ak to Ministerstvo/Prijímateľ bude požadovať, doklad oprávňujúci dodávateľa dodať ponúkaný tovar výrobcov (vendorov) a/alebo certifikáty alebo iné obdobné doklady expertov dodávateľa vydané výrobcami (vendormi) alebo oprávnenými zástupcami výrobcov (vendorov).
	7. Po vyhodnotení ponúk predložených v rámci konkrétneho zadania zákazky sa uskutoční elektronická aukcia. Po jej skončení Ministerstvo oznámi dodávateľom, ktorí sa zúčastnili elektronickej aukcie, výsledok vyhodnotenia ponúk po elektronickej aukcii. Úspešným dodávateľom sa stane dodávateľ, ktorý v rámci konkrétneho zadania zákazky predloží najnižšiu výslednú celkovú cenu za predmet zákazky.
	8. Ministerstvo a/alebo Prijímatelia má právo na základe výsledkov konkrétneho zadania zákazky neuzatvoriť s úspešným dodávateľom realizačnú zmluvu, ak ponuka predložená úspešným dodávateľom nie je pre Ministerstvo a/alebo Prijímateľov prijateľná, inak Ministerstvo a/alebo Prijímatelia vyzve úspešného dodávateľa na uzatvorenie realizačnej zmluvy.

**Článok VII.**

**Kúpna cena a platobné podmienky**

* 1. Kúpna cena je stanovená dohodou v zmysle zákona NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon NR SR č. 18/1996 Z. z. o cenách.
	2. Kúpna cena musí zahŕňať všetky ekonomicky oprávnené náklady dodávateľov vynaložené
	v súvislosti s dodávkou požadovaných tovarov a súvisiacich služieb (najmä náklady za tovar,
	na obstaranie tovaru, colné a daňové poplatky, dopravu do miesta plnenia, poistenie do času prechodu nebezpečenstva škody na tovare na Ministerstvo a/alebo Prijímateľov náklady na obalovú techniku a balenie, ako aj všetky ďalšie súvisiace služby) a primeraný zisk dodávateľa. Kúpna cena technických zariadení (tovarov) musí zahŕňať dopravu na miesto určenia spojenú s vykládkou tovaru a likvidáciou obalov.
	3. Kúpna cena musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania predmetu realizačnej zmluvy.
	4. Maximálny finančný limit všetkých Dohôd, ktoré sú výsledkom verejného obstarávania, je zhodný s predpokladanou hodnotou zákazky  vo výške 99 502 683,33 EUR bez DPH. Skutočnosť, že Dohoda je uzatvorená na maximálnu hodnotu, teda do výšky predpokladanej hodnoty zákazky, však nezadáva/nepredstavuje povinnosť Ministerstva vyčerpať Dohodu vo výške predpokladanej hodnoty, ako aj nad rámec vlastného návrhu plnenia kritéria na vyhodnotenie ponúk – teda maximálnej zmluvnej ceny za nákup technických zariadení vrátane inštalácie a súvisiacich prác podľa prílohy č. 1 tejto Dohody. Pri uzatváraní realizačných zmlúv sa Ministerstvo môže s Dodávateľom dohodnúť na modifikácii technických špecifikácií a technickej obmene predmetu plnenia zmluvy zohľadňujúcej technický vývoj, zmeny trhových podmienok, výhodnosť pre prevádzku Ministerstvo a/alebo Prijímateľov a to v medziach daných opisom predmetu plnenia zmluvy. Zmluvná cena môže byť počas platnosti zmluvy v realizačných zmluvách, uzatváraných na základe tejto zmluvy menená z dôvodu modifikácie technických parametrov / technických špecifikácií a technickej obmene predmetu zmluvy zohľadňujúcej technický vývoj, zmeny trhových podmienok, výhodnosť pre prevádzku kupujúceho, a to v medziach daných opisom predmetu plnenia zmluvy, pričom technické špecifikácie musia byť minimálne rovnaké alebo lepšie ako sú technické špecifikácie jednotlivých druhov tovaru uvedené v Prílohe č. 1 tejto Dohody.
	5. Maximálna jednotková cena za tovary a súvisiace služby, ktoré tvoria predmet tejto Dohody, vrátane príplatkov, je špecifikovaná v Prílohe č. 1 tejto Dohody a je stanovená ako maximálna bez DPH, ktorá bola predmetom ponuky dodávateľa vo verejnom obstarávaní.
	6. Platby za predmet Dohody budú realizované formou bezhotovostného platobného styku prostredníctvom finančného ústavu Ministerstva a/alebo Prijímateľov po dodaní tovaru a poskytnutí súvisiacich služieb na faktúru, ktorej splatnosť je stanovená na 30 dní odo dňa jej doručenia v prípade financovania z vlastných zdrojov Ministerstva a/alebo Prijímateľov. V prípade, že predmet Dohody bude spolufinancovaný z prostriedkov EÚ alebo obdobných finančných nástrojov, je lehota splatnosti faktúry stanovená na 60 dní odo dňa jej doručenia. Dodávateľ berie na vedomie, že uvedené financovanie platieb z prostriedkov EÚ alebo obdobných finančných nástrojov je časovo a administratívne náročné. Dodávateľ berie na vedomie aj časovú a administratívnu zložitosť interného procesu fakturácie platieb z rozpočtových prostriedkov Ministerstva a/alebo Prijímateľov. Dodávateľ zároveň súhlasí a vyhlasuje, že lehota splatnosti nie je v hrubom nepomere k právam a povinnostiam vyplývajúcim z tejto zmluvy. Podrobné platobné podmienky budú dohodnuté v uzatváraných realizačných zmluvách.
	7. Dohodnutú kúpnu cenu je možné meniť iba pri zmene colných a daňových predpisov alebo preukázateľnou zmenou cien výrobného závodu, vždy len po vzájomnej dohode zmluvných strán, v zmysle zákona NR SR č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z. , ktorou sa vykonáva zákon NR SR č. 18/1996 Z. z. o cenách a v súlade s § 18 zákona č. 343/2015 Z. z..

**Článok VIII.**

**Záruka**

* 1. Dodávateľ je povinný na tovarové položky poskytnúť 4 ročnú záruku (48 mesiacov), s minimálnou garantovanou dobou odstránenia poruchy pre vybrané zariadenia podľa Prílohy č. 1 tejto Dohody.
	2. Záručná doba začína plynúť odo dňa prevzatia tovaru Ministerstvom a/alebo Prijímateľom. Dátum prevzatia predmetu Dohody bude uvedený na dodacom liste, resp. ekvivalentnom doklade.
	3. Zodpovednosť za vady a konkrétne podmienky záruky budú dohodnuté v uzatváraných realizačných zmluvách.

**Článok IX.**

**Práva a povinnosti zmluvných strán**

* 1. Každá zo zmluvných strán sa zaväzuje, že kedykoľvek po dni uzatvorenia tejto Dohody
	bez predchádzajúceho súhlasu ostatných zmluvných strán nevyužije, neposkytne ani neoznámi akejkoľvek tretej osobe, s výnimkou svojich splnomocnených zástupcov, audítorov, ktorí budú overovať účtovnú závierku príslušnej zmluvnej strany, materskej spoločnosti, dcérskej spoločnosti materskej spoločnosti alebo spoločnosti, ktorá ovláda materskú spoločnosť, alebo v súlade so zákonom alebo požiadavkou správneho alebo regulačného orgánu, alebo iného orgánu, ktorému podlieha v zmysle právnych predpisov alebo zmluvne, akékoľvek informácie o obchodných vzťahoch so zmluvnými stranami, a že uchová v tajnosti všetky technické, obchodné alebo iné informácie, ktoré prípadne získa, alebo ktoré sa v budúcnosti dozvie od zmluvných strán, a to vrátane informácií týkajúcich sa podnikateľskej činnosti alebo iných záležitostí ostatných zmluvných strán.
	2. Okrem vyššie uvedeného, ktorákoľvek zmluvná strana má právo poskytnúť takéto informácie:
1. na účely súdneho, rozhodcovského, správneho, alebo iného konania, ktorého je účastníkom, a ktoré sa vedie v súvislosti s touto Dohodou;
2. osobe, ktorá pre takú zmluvnú stranu spracúva dáta, a to v rozsahu nevyhnutnom na riadne spracovávanie dát;
3. osobe, ktorá pre takú zmluvnú stranu obstaráva archiváciu tejto Dohody, a to v rozsahu nevyhnutnom na riadnu archiváciu tejto Dohody;
4. osobe, ktorá priamo alebo nepriamo ovláda ktorúkoľvek zo zmluvných strán.
	1. Každá zo zmluvných strán vynaloží primerané úsilie, aby zabránila zverejneniu alebo vyzradeniu akýchkoľvek dôverných informácií o vyššie uvedených záležitostiach.
	2. Dodávateľ je povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto Dohody a poskytnúť im všetku potrebnú súčinnosť. Oprávnené osoby na výkon kontroly/auditu/overovania sú najmä:
5. riadiaci orgán pre príslušný Operačný program a ním poverené osoby,
6. útvar následnej finančnej kontroly a ním poverené osoby,
7. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
8. orgán auditu, jeho spolupracujúce orgány a nimi poverené osoby,
9. splnomocnení zástupcovia Európskej Komisie a Európskeho dvora audítorov,
10. osoby prizvané orgánmi uvedenými v písm. a) až e) v súlade s príslušnými právnymi predpismi SR a EÚ.
	1. Dodávateľ je povinný pred podpisom realizačnej zmluvy predložiť čestné vyhlásenie, že je podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov zapísaný v registri partnerov verejného sektora.
	2. Dodávateľ je povinný zabezpečiť splnenie všetkých podmienok kladených Ministerstvom a/alebo Prijímateľmi a definovaných v smerniciach, metodických pokynoch a pokynoch Ministerstva a/alebo Prijímateľov týkajúcich sa dodávky tovarov a súvisiacich služieb.

**Článok X.**

**Zmluvné pokuty a úroky z omeškania**

* 1. Zmluvné pokuty a úroky z omeškania budú dohodnuté v uzatváraných realizačných zmluvách v súlade s ustanoveniami Obchodného zákonníka.

**Článok XI.**

**Skončenie Dohody**

* 1. Dohodu je možné skončiť:
1. písomnou dohodou zmluvných strán;
2. písomnou výpoveďou ktorejkoľvek zmluvnej strany;
3. písomným odstúpením od tejto Dohody.

	1. Písomnou dohodou zmluvných strán táto Dohoda zaniká dňom uvedeným v takejto dohode.
	V dohode o ukončení dohody sa súčasne upravia aj nároky zmluvných strán vzniknuté
	na základe alebo v súvislosti s touto Dohodou. Dohoda o ukončení dohody má účinnosť len medzi Ministerstvom a dodávateľom alebo dodávateľmi, s ktorými bola uzatvorená. Zmluvný vzťah vzniknutý na základe tejto Dohody zaniká len medzi účastníkmi dohody o ukončení dohody. Zmluvný vzťah medzi Ministerstvom a ostatnými dodávateľmi trvá ďalej.
	2. Túto Dohodu môže každá zo zmluvných strán písomne vypovedať bez udania dôvodu s výpovednou dobou tri (3) mesiace. Výpovedná doba začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej zmluvnej strane.
	3. Ministerstvo môže túto Dohodu vypovedať okamžitou písomnou výpoveďou, ktorá je účinná dňom nasledujúcim po dni jej doručenia druhej zmluvnej strane v prípade, ak:
4. proti dodávateľovi bol podaný návrh na vyhlásenie konkurzu alebo návrh na povolenie reštrukturalizácie;
5. dodávateľ vstúpil do likvidácie;
6. dodávateľ koná v rozpore s touto Dohodou, všeobecne záväznými právnymi predpismi a na písomnú výzvu Ministerstva toto konanie a jeho následky v určenej primeranej lehote neodstráni;
7. dodávateľ opakovaným spôsobom porušuje svoje povinnosti vyplývajúce mu z uzatvorených realizačných zmlúv; pre účely tohto bodu Dohody sa za porušovanie povinností opakovaným spôsobom rozumie porušenie povinností vyplývajúcich z uzatvorených realizačných zmlúv viac ako trikrát;
8. dodávateľ, sa nezúčastní a nepredloží ponuku v troch po sebe nasledujúcich konkrétnych zadaniach zákazky alebo sa nezúčastní a nepredloží ponuku v desiatich konkrétnych zadaniach zákazky za rok; s výnimkou uvedenou v bode 6.5 tejto Dohody;
9. dodávateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora;
10. v čase uzavretia Dohody existoval dôvod na vylúčenie dodávateľa pre nesplnenie podmienky účasti podľa § 32 ods. 1 písm. a) zákona č.343/2015 Z. z.;
11. Dohoda nemala byť uzavretá s dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie;
12. Ministerstvo môže odstúpiť od časti Dohody, ktorou došlo k podstatnej zmene pôvodnej Dohody a ktorá si vyžadovala nové verejné obstarávanie..
	1. Odstúpenie od tejto Dohody musí mať písomnú formu, musí sa v ňom uviesť dôvod odstúpenia a musí byť doručené druhej zmluvnej strane. Odstúpenie od tejto Dohody je účinné dňom nasledujúcim po dni jeho doručenia dodávateľovi.
	2. V prípade odstúpenia od tejto Dohody si zmluvné strany ponechajú doposiaľ akceptované plnenia, vykonané v súlade s podmienkami uvedenými v Dohode a jej prílohách a úhrady za ne. Ohľadom plnení, ktoré neboli riadne ukončené ku dňu zániku Dohody, pripraví dodávateľ ich inventarizáciu a Ministerstvo a/alebo Prijímateľ bude oprávnený ale nie povinný ich prevziať, pokiaľ uhradí príslušnú časť zmluvnej ceny podľa Realizačnej zmluvy zodpovedajúcej miere rozpracovanosti podľa dohody zmluvných strán.

**Článok XII.**

**Doručovanie**

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „Oznámenie“) musia byť:
1. v písomnej podobe;
2. doručené osobne, poštou prvou triedou s uhradeným poštovným, kuriérom prostredníctvom kuriérskej spoločnosti alebo elektronickou poštou na adresy, ktoré budú oznámené v súlade s týmto článkom.
	1. Zmluvné strany sa dohodli, že možnosť doručovania elektronickou poštou sa neaplikuje v prípade, ak ide o zaslanie výpovede alebo odstúpenia od tejto Dohody ktoroukoľvek zmluvnou stranou podľa tejto Dohody.
	2. Oznámenie poskytované Ministerstvu bude zaslané na adresu uvedenú nižšie alebo inej osobe alebo
	na inú adresu, ktorú Ministerstvo priebežne oznámi dodávateľom v súlade s týmto článkom:

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám:

tel.:

email:

* 1. Oznámenie poskytované dodávateľom bude zaslané na adresy uvedené nižšie alebo iným osobám alebo na iné adresy, ktoré dodávatelia priebežne oznámia Ministerstvu v súlade s týmto článkom:

Dodávateľ:

XXX

(adresa pre doručovanie)

k rukám: XXX

tel.: XXX

email: XXX

* 1. Oznámenie nadobúda účinnosť okamihom jeho prevzatia a má sa za prevzaté:
1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom;
2. v čase jeho doručenia, ale najneskôr piaty kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným;
3. v čase jeho doručenia, ale najneskôr nasledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**Článok XIII.**

**Záverečné ustanovenia**

* 1. Táto Dohoda sa uzatvára na dobu 48 mesiacov odo dňa nadobudnutia jej účinnosti, resp. na dobu
	do vyčerpania maximálneho finančného limitu podľa článku VII. bodu 7.4. tejto Dohody podľa toho, ktorá skutočnosť nastane skôr.
	2. Jednotlivé ustanovenia tejto Dohody môžu byť menené, doplňované, resp. rušené iba písomnými a očíslovanými dodatkami po dohode obidvoch zmluvných strán. Všetky zmeny týkajúce sa tejto Dohody uvedené v očíslovaných dodatkoch budú tvoriť neoddeliteľnú súčasť tejto Dohody.
	3. Právne vzťahy touto Dohodou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
	4. Zmluvné strany sa zaväzujú, že všetky spory vyplývajúce z tejto Dohody budú riešiť prednostne rokovaním o možnej dohode. Prípadné spory, o ktorých sa zmluvné strany nedohodli, budú postúpené
	na rozhodnutie vecne a miestne príslušnému súdu Slovenskej republiky.
	5. Neoddeliteľnou súčasťou tejto Dohody sú:
1. Príloha č. 1 - Opis predmetu zákazky, technické požiadavky / Cenník rámcovej dohody
2. Príloha č. 2 - Návrh realizačnej zmluvy
3. Príloha č. 3 – Zoznam subdodávateľov
	1. Táto Dohoda je vyhotovená v troch (3) rovnopisoch s platnosťou originálu. Ministerstvo prevezme dve (2) vyhotovenia tejto Dohody a dodávateľ prevezme jedno (1) vyhotovenie.
	2. Táto Dohoda nadobúda platnosť dňom jej podpisu všetkými zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv. Dohodu zverejní Ministerstvo.
	3. Zmluvné strany vyhlasujú, že si túto Dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

V Bratislave, dňa .................... V .............................., dňa ....................

Za Ministerstvo: Za dodávateľa:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

meno: meno:

funkcia: funkcia: